***«Ана-біздің күніміз, Біз ананың гүліміз!»***

**Таир:** Ананы ардақтамас адам бар ма?

Бас иер Ана алдында даналарда.

Жас шуақ, аққу жанды күн келіпті.

Не жетсін дүниеде Аналарға!

**Алишер:** Сенен өскен балалар

Батырлар мен даналар

Құттықтаймыз мейраммен

Құрметті біздің аналар!

**Таир:** Қош келіпсіз, ақ жаулықты аналар

Жүздеріңнен мейрім мен нұр тамар

Құшақ жая қарсы аламыз сіздерді

Би биленіп, ән де бүгін шырқалар!

**Алишер**: Шырқатып мерекеде ән салайық

Өнерпаз өрендерге тамсанайық

Арнаумен бастап берсін тойдың басын

Өнерпаз балаларды қарсы алайық!

***Қазақ биі. ( ұлдар билейді)***

**Таир:** Уа,халайық, халайық

Мұнда назар салайық

Ана жолын жалғамақ,

Ер ұрпағын қолдамақ,

Ел намысын қорғамақ,

Арулар шықсын ортаға!

***Қыздар «Қыз сыны»***  ***муз. шығады.***

**Алишер:** Сайыстың кезеңдерін бағалайтын,

Қыздардың өнерлерін саралайтын

Әділ-қазылар алқасымен таныс болайық!

**Әділ-қазылар:**

1.

2.

3.

**Таир:** Бүгінгі **«*Беу, қыздар*»** сайысының кезеңдері:

**1.**Отбасының еркесімін. ***Өзін таныстыру.***

**2.**Тапқыр болсан табарсын,

Алға қарай шабарсың. ***Сұрақ-жауап.***

**3.**Өнерлі бала – сүйкімді. ***Өз өнерін көрсетеді.***

**4.** Ұқсағым келеді анама,

Анама жетер жан бар ма? ***Сән үлгісі.***

**5.** Анашымнан үлгі алып

Асханада жүремін

Бой жеткен соң анама

Ас әзірлеп беремін. ***2 минут ішінде жемістерді әшекейлеу.Анасымен***

***бірге әзірлейді.***

**Алишер: 1кезең:**

Кішкентай арулар келіп жетті танысуға,

Бойындағы бар дарынды дамытуға

Қорықпастан ортамызға келіп жетті,

Әдеппен, ізетпенен танысуға.

***Қыздардың таныстыруы.***

**Ерасыл:** Сөзін ойға түйеміз

Әрқашан біз ардақтап,

Әжеге бас иеміз!

***Ән «Ақ әжем» барлығы орындайды.***

**2кезең :*Сұрақ-жауап***

**Бекжан:** Ел жатқанда жатпаған,

Мен деп тыныш таппаған.

Бақытты үшін балаңың

Аман-сау бол, ақ Анан!

**Мұхамедали***:*Күлімдеген көзіңнең

Күн мейрамы сезілген

Бұл жалғанда балаға

Жақсы жан жоқ өзіңнен.

**Думан:** Айналайын, Анашым,

Аяласың, бағасың.

Қайтып мені көргенше,

Шын сағынып қаласың.

**3кезең: *Өз өнерлерін көрсетеді.***

**Келесі кезеңге қыздар дайындалғанша ұлдарға сөз береміз:**

**Нұрсұлтан:** Сегізінші наурыз күні,

Мейрамдайды Аналар,

Аналардың шаттығын,

Құттықтайды балалар.

-Саят, сен көңілін анаңың,

Қалай сыйлап, таба алдың?

**Саят:** Екі тақпақ жаттап мен,

Құттықтадым тақпақпен!

Ал, сен қалай қуаңттың?

**Ерасыл:** Мен қарындасымды ойнаттым!

Қолы босап анамның

Тойға алаңсыз бара алды.

**Даир:-** Мен қуанттым ендеше,

Анамды да әпкемді

Екі пәннен мен кеше

Екі бестік ап келдім!

**Берікбол:** Үлкен, кіші әркәмде

Әже де бар, ана бар

Аналарды әр күнде

Қуантса екен балалар!

***Қыздар өнерлерін көрсетеді***

**4кезең: *Сән үлгіс***

***Ұлдар аналарымен «Папурри» билейді***

**5кезең**: ***Жемістерді әшекейлеу.Анасымен бірге әзірлейді***

**Таир:**

**Ойын:** Ананың ойы балада

Баланың ойы далада,

Байласаң көзін ананың,

Баласың дұрыс таба ма? ***(Ұлдардың аналары ойнайды)***

**Алишер:**

**Ойын:** Қызының сырын білетін,

Қорғаштап ылғи жүретін,

Қылығына сүйсініп ,

Жымиып қана күлетін***. (Қыздардың аналары ойнайды)***

***«Апатайым» әнін сынып орындайды***

***Әділ-қазыларға сөз беріліді***

**Номинациялар:**1.Өнерлі қыз

2.Шебер қыз

3.Сүйкімді қыз

4.Сұлу қыз

5.Ерке қыз

6.Көрікті қыз

7.Биші қыз

8.Мейірімді қыз

9.Әнші қыз

10.Тапқыр қыз

**Арслан:**Үйренеміз өнер біз

Шетімізден шеберміз

Қыздарға да сый арнап,

Би де билеп береміз.

***Би: «Кокетки»***

***Ұлдар қаз киімдерін киеді.***

***Ән « Ақ мамам» Іңкәр, Назерке, Дина***

**Даир:**Әлпештеген аялаған

Ақ сүт берген апатайым

Сәлем жазап бүгін саған

Мейрамыңмен құттықтаймын!

**Думан:** Көрсетемін күллі елді

Жарық етем түндерді

Өсіріп мен сыйлаймын

Жұрт көрмеген гүлдерді!

***Аналарға сыйлық беріледі.***

**Таир:** Аналармен қатар біз

Құттықтаймыз қыздарды

Бар жақсылық тілей отыра,

Сыйлықтарды сыйлаймыз.

***Қыздарға сыйлық беріледі.***

**Алишер:** Қоштасамыз бәріміз,

Шарықтасын әніміз.

Жиналған ардақты аналарға

**РАХМЕТ дейміз бәріміз!**

***Би: «Мадагаскар»***